ร้านเปิดตั้งแต่ 09:00 - 21:00 น. 

ในตอนแรกอยากจะมาลองทานข้าวหน้าไก่โดยเฉพาะ แต่ของยังไม่มี ช่วงที่ไปก็ 9 โมงกว่าๆ มีเฉพาะเกาเหลาเนื้อเปื่อย เนื้อสด พร้อมข้าวสวย หรือ ก๋วยเตี๋ยวเนื้อและลูกชิ้น 
ถ้าหากใครจะมาทานเมนูข้าวหน้าไก่ แนะนำมาซักเที่ยงๆ 

ร้านรสดีเด็ด ร้านแรก และร้านเดียว แถวสยาม ไม่มีสาขา 

พนักงานในร้านล้วนเป็นต่างด้าว หรือ แรงงานพม่า ซึ่ง เวลาสั่งค่อนข้างสื่อสารกันลำบาก 

ก๋วยเตี๋ยวเนื้อเปื่อย เส้นหมี่ ราคา 50 บาท 

น้ำซุปก๋วยเตี๋ยว ร้อนๆ รสชาติอร่อย กลมกล่อมดี ออกเผ็ดๆ ซี้ดๆ ไม่ถึงกับเผ็ดมาก แต่ทำให้เหงื่อไหลได้อ่ะ เนื้อวัวก็นุ่ม เปื่อยดี ทานคู่กับเส้นหมี่ ผักกาดหอม หั่นฝอย และถั่วงอก

มาลองทานเมนูข้าว ครั้งที่2 25/04/60 16:22

ข้าวหน้าไก่+หมูทอดกระเทียม ราคา70 บาท

> ข้าวเย็นมาก ไม่ร้อน หมูทอดกระเทียมเริ่มได้กลิ่นบูด รสออกเปรี้ยวๆ ส่วนหน้าไก่ ก็ไม่ได้อร่อยอะไรขนาดที่ตั้งความหวังไว้ สรุป!! ผิดหวังกับเมนูข้าว 

เกาเหลารวม เนื้อสดเนื้อเปื่อยลูกชิ้น 

> อร่อยกลมกล่อม น้ำซุปรสชาติเผ็ดร้อน เนื้อเปื่อยก็อร่อย เนื้อสดก็นุ่ม ลูกชิ้นก็ดี
